OpenLLM-France/wikimedia huggingface dataset:
# BRR

BRR té els següents significats:
* Replicació repetida i equilibrada (del seu nom en anglès Balanced Repeated Replication), tècnica estadística per a valorar la variabilitat d'una estimació
* Compressió de dades (del seu nom en anglès Bit-Rate Reduction), codificació d'informació usant el mínim possible de bits
* BRR també és el codi ISO 4217 del cruzeiro real, moneda històrica del Brasil
# Jean-Baptiste Moreau

Jean-Baptiste Moreau (Angers, 1656 - París, 24 d'agost de 1733) fou un compositor francès.
Fou infant de cor de la catedral de la seva ciutat natal, mestre de capella a Langres i Dijon, i havent-se traslladat a París, assolí ser admès com a música en la cort, per la que va escriure diverses obres. Entre les seves composicions cal citar: Les bergers de Marly; els cors de la tragèdia Jonathas, de Duché, així com els d’Esther i Athalie, de Racine. També va posar música a diverses poesies de Laínez, composicions que aconseguiren molt èxit. De caràcter religiós, se li deu el salm In exitu Israel i una missa de Rèquiem.
A més deixà el tractat didàctic L'art melòdique. El 1697 feu executar a París l'idil·li Concert spirituel ou le peuple juif délivré par Esther, arranjament dels cors que va compondre per la citada tragèdia Esther.

## Referències

* 1 2 Enciclopedia universal ilustrada europeo-americana. 36 Mon - Mtz. Madrid: Espasa-Calpe, 1977, p. 866. ISBN 84-239-4536-7.
# Salts al Campionat del Món de natació de 2001

La competició de salts al Campionat del Món de natació de 2001 es realitzà a la piscina de la prefectura de la ciutat de Fukuoka (Japó).

## Proves

Es realitzaren sis proves, separades en competició masculina i competició femenina:
* trampolí 1 m
* trampolí 3 m
* plataforma 10 m
En aquesta edició s'hi incorporà la competició de salts sincronitzats en:
* trampolí 3 m
* plataforma 10 m

## Resum de medalles
### Categoria masculina

| Event | Or | Or | Plata | Plata | Bronze | Bronze |
| trampolí 1 m. | Wang Feng (CHN) | 444.03 | Wang Tianling (CHN) | 433.14 | Alexander Dobroskok (RUS) | 414.21 |
| trampolí 3 m. | Dmitri Saütin (RUS) | 725.82 | Wang Tianling (CHN) | 717.27 | Ken Terauchi (JPN) | 712.38 |
| plataforma 10 m. | Tian Liang (CHN) | 688.77 | Alexandre Despatie (CAN) | 670.95 | Mathew Helm (AUS) | 670.23 |
| trampolí 3 m. sincronitzat | R.P. de la XinaPeng Bo Wang Kenan | 342.63 | MèxicJoel RodrÍguez Fernando Platas | 338.49 | RússiaAlexander Dobroskok Dmitri Saütin | 335.19 |
| plataforma 10 m. sincronitzada | R.P. de la XinaTian Liang Hu Jia | 361.41 | MèxicEduardo Rueda Fernando Platas | 336.63 | UcraïnaRoman Volodkov Anton Zakharov | 336.06 |

### Categoria femenina

| Event | Or | Or | Plata | Plata | Bronze | Bronze |
| trampolí 1 m. | Blythe Hartley (CAN) | 300.81 | Wu Minxia (CHN) | 297.57 | Zhang Jing (CHN) | 294.15 |
| trampolí 3 m. | Guo Jingjing (CHN) | 596.67 | Irina Lashko (AUS) | 552.39 | Yuliya Pakhalina (RUS) | 543.54 |
| plataforma 10 m. | Xu Mian (CHN) | 532.65 | Duan Qing (CHN) | 522.54 | Loudy Tourky (AUS) | 511.50 |
| trampolí 3 m. sincronitzat | R.P. de la XinaWu Minxia Guo Jingjing | 347.31 | RússiaYoulia Pakhalina Vera Ilynia | 320.61 | AlemanyaDitte Kotzian Conny Schmalfuss | 303.03 |
| plataforma 10 m. sincronitzada | R.P. de la XinaDuan Qing Sang Xue | 329.94 | RússiaEvgeniya Olshevskaya Svetlana Timoshinina | 306.90 | JapóTakiri Miyazaki Emi Otsuki | 297.00 |

## Medaller

| Posició | País | Or | Plata | Bronze | Total |
| 1 | R.P. de la Xina | 8 | 4 | 1 | 13 |
| 2 | Rússia | 1 | 2 | 3 | 6 |
| 3 | Canadà | 1 | 1 | 0 | 2 |
| 4 | Mèxic | 0 | 2 | 0 | 2 |
| 5 | Austràlia | 0 | 1 | 2 | 3 |
| 6 | Japó | 0 | 0 | 2 | 1 |
| 7 | Alemanya | 0 | 0 | 1 | 1 |
| 7 | Ucraïna | 0 | 0 | 1 | 1 |
| Total | Total | 10 | 10 | 10 | 30 |
# Ban Biao

Ban Biao (Xiangyang, 3dC — ?, 54dC) va ser un intel·lectual xinès, pare dels historiadors Ban Gu i Ban Zhao i del general Ban Chao.
Amb la intenció de continuar les Shiji (‘Memòries històriques') de Sima Qian, va recollir materials dels seus fills per crear la Qian Han shu (‘Història dels Han anteriors').

## Referències

* ↑ «Ban Biao». Gran Enciclopèdia Catalana. Barcelona: Grup Enciclopèdia Catalana.

## Vegeu també

* Llibre de Han
* Llibre del Han Tardà
# Afroceto

Afroceto és un gènere d'aranyes araneomorfes de la família dels traquèlids (Trachelidae). Fou descrit per primera vegada per Lyle i Haddad el 2010.
Les espècies d'aquest gènere es troben a l'Àfrica Austral i a Àfrica oriental.

## Taxonomia

Segons el World Spider Catalog amb data de 14 d'octubre de 2016 hi ha reconegudes les següents espècies:
* Afroceto ansieae Lyle, 2015
* Afroceto arca Lyle & Haddad, 2010
* Afroceto bisulca Lyle & Haddad, 2010
* Afroceto bulla Lyle & Haddad, 2010
* Afroceto capensis Lyle & Haddad, 2010
* Afroceto coenosa (Simon, 1897)
* Afroceto corcula Lyle & Haddad, 2010
* Afroceto croeseri Lyle & Haddad, 2010
* Afroceto dippenaarae Lyle, 2015
* Afroceto flabella Lyle & Haddad, 2010
* Afroceto gracilis Lyle & Haddad, 2010
* Afroceto martini (Simon, 1897)
* Afroceto plana Lyle & Haddad, 2010
* Afroceto porrecta Lyle & Haddad, 2010
* Afroceto rotunda Lyle & Haddad, 2010
* Afroceto spicula Lyle & Haddad, 2010

## Referències

* 1 2 Lyle, R. & Haddad, C. R. (2010). A revision of the tracheline sac spider genus Cetonana Strand, 1929 in the Afrotropical region, with descriptions of two new genera (Araneae: Corinnidae). African Invertebrates 51: 321-384.
* 1 2 (anglès) World Spider Catalog: Afroceto Lyle & Haddad, 2010 en la família Trachelidae +base de dades. Accés el 19 de gener de 2019.
# Resolució 1642 del Consell de Seguretat de les Nacions Unides

La Resolució 1642 del Consell de Seguretat de les Nacions Unides fou adoptada per unanimitat el 14 de desembre de 2005. Després de reafirmar totes les resolucions sobre el conflicte de Xipre, en particular la Resolució 1251 (1999), el Consell va prorrogar el mandat de la Força de les Nacions Unides pel Manteniment de la Pau a Xipre (UNFICYP) per un període addicional fins al 15 de juny de 2006.

## Observacions

El Consell de Seguretat va demanar a Xipre i Xipre del Nord que abordessin amb urgència la qüestió humanitària de les persones desaparegudes. Va donar la benvinguda a l'avaluació del Secretari General Kofi Annan que la violència a l'illa era improbable i que s'havien produït esforços en el desminatge. Referint-se als exercicis militars, es va instar a ambdues parts a abstenir-se d'accions que augmentessin la tensió i el Consell lamentava que s'hagués retardat una solució política. També li preocupaven les diferències en l'activitat de construcció relacionades amb un punt de pas addicional al carrer Ledra.
La resolució va acollir amb satisfacció la revisió de les operacions de la UNFICYP dutes a terme pel secretari general, el fet que havien tingut lloc més de nou milions de creuaments de grecoxipriotes i turcoxipriotes, i les contribucions de Grècia i Xipre a l'operació de manteniment de la pau.

## Actes

En l'extensió del mandat de la UNFICYP, la resolució va demanar al Secretari General que informés al Consell sobre l'aplicació de la resolució vigent i que recolzés encara més els esforços de la UNFICYP per implementar la política d'explotació sexual. Va instar a la part turcoxipriota a restaurar el statu quo militar a Strovilia abans del 30 de juny del 2000.

## Referències

* ↑ «Security Council, expressing full support, extends UN Peacekeeping Force in Cyprus». United Nations, 14-12-2005.
* ↑ «UNSC Adopts Resolution on Renewal of UNFICYP’s Mandate». Greek News Online, 19-12-2005.

## Vegeu també

* Llista de resolucions del Consell de Seguretat de les Nacions Unides 1601 a la 1700 (2005 - 2006)
* Línia Verda (Xipre)
* Invasió turca de Xipre

## Enllaços externs

* PDF Text de la Resolució a UN.org
# The Boston Globe

The Boston Globe és un diari estatunidenc de Boston (Massachusetts). Va ser propietat de The New York Times Company des de 1993 fins al 2013, quan va ser comprat pel magnat John W. Henry. El seu principal competidor és el Boston Herald, i, tot i la recent crisi a la premsa escrita, The Globe manté el vuitè lloc en la mitjana de circulació setmanal de diaris nord-americans. Els seus periodistes han guanyat 27 premis Pulitzer (a data de 2024).

## Referències

* ↑ «The Boston Globe 'Encyclo'». Nieman Lab.
* ↑ Haughney, Christine «New York Times Company Sells Boston Globe». The New York Times, August 3, 2013.
* ↑ «Report: Red Sox owner John Henry wants to buy Boston Globe solo after group drops out». The Republican, July 31, 2013. Arxivat de l'original el August 12, 2018. [Consulta: August 2, 2013].
* ↑ Seiffert, Don «Boston Herald print circulation sees biggest drop in three years». , June 1, 2018.
* ↑ «Boston Globe» (en anglès). Nesmith Library. [Consulta: 5 maig 2024].
# Jean-Baptiste Orpustan

Jean-Baptiste Orpustan, nascut l'any 1934 a Ossès (Pirineus-Atlàntics), és un professor honorari de les universitats (Michel de Montaigne Bordeaux III), especialista en lexicografia, lingüística històrica, literatura, onomàstica, traducció en llengua i literatura basques.

## Biografia

El 1990, va ser director de la unitat d'investigació associada 1055 del CNRS.
És el cofundador, amb Pierre Bidart (professor i antropòleg), de les edicions Izpegi, a Sant-Étienne-de-Baïgorry. És igualment a l'origen de la revista Lapurdum, publicada pel centre d'investigacions IKER (Centre d'investigació sobre la llengua i els textos bascos) amb el concurs de la facultat pluridisciplinari de Baiona.

## Treballs i publicacions

* Toponímie basque: noms des pays, communes, hameaux et quartiers historiques de Labourd, Baixa-Navarra i Soule, Bordeaux, Premses Universitàries de Bordeaux, Presses Universitaires de Bordeaux. Toponymie Basque, 1997. ISBN 2867810957. Presses Universitaires de Bordeaux. Toponymie Basque, 1997. ISBN 2867810957.
* La Revolució francesa a la història i la literatura basques del segle xix (actes del col·loqui internacional tingut a la facultat pluridisciplinària de Baiona els 28 i 29 de juny 1993), Sant-Étienne-de-Baïgorri - Izpegi, 1994,
* Dictionnaire toponymique des communes, Pau - Cairn Institut occità, 2005,
* Nouvelle Toponymie basque: noms des pays, vallées, communes et hameaux, Pessac, Premses Univesitaires de Bordeaux, Presses Universitaires de Bordeaux. Nouvelle toponymie basque, 2006. ISBN 2867813964. Presses Universitaires de Bordeaux. Nouvelle toponymie basque, 2006. ISBN 2867813964. ( Presses Universitaires de Bordeaux. Nouvelle toponymie basque, 2006. ISBN 2867813964. Presses Universitaires de Bordeaux. Nouvelle toponymie basque, 2006. ISBN 2867813964. i Presses Universitaires de Bordeaux. Nouvelle toponymie basque, 2006. ISBN 2867813964. ),
* 1789 i els Bascos, URA 1055 del CNRS, 1991, 255 pàgines,
* La llengua basca al Mitjà Age: IXe-XVe segles, 1999, 356 pàgines,
* La llengua basca entre els altres:, URA 1055 del CNRS. Col·loqui internacional, 1994, 187 pàgines,
* Précis d'història literària basca, 1545-1950: cinc segles de literatura en euskara, 1996, 298 pàgines,
* Els noms de les cases medievals en Labourd, Baixa-Navarra i Soule, Editàvem Izpegi, 2000, 496 pàgines.

## Notes i referències

* ↑ «Jean-Baptiste Orpustan sobre libfly.com». Arxivat de l'original el 2015-06-02. [Consulta: 21 octubre 2016].
* ↑ Jean-Baptiste Orpustan sobre el lloc del CNRS
* ↑ Biografia de Jean-Baptiste Orpustan a la Biblioteca nacional de França
* ↑ L'Exprés
* ↑ IKER sobre el lloc del CNRS

## Vegeu també
### Enllaços externs

* Site officiel des travaux de Jean-Baptiste Orpustan
* Jean-Baptiste Orpustan sur lapurdum.org
* Jean-Baptiste Orpustan sur artxiker
* El lloc de la revista Lapurdum
# Salts al Campionat del Món de natació de 1998

La competició de salts al Campionat del Món de natació de 1998 es realitzà al Centre Aquàtic de l'Estadi Challenge de la ciutat de Perth (Austràlia).

## Proves

Es realitzaren sis proves, separades en competició masculina i competició femenina:
* trampolí 1 m
* trampolí 3 m
* plataforma 10 m
En aquesta edició s'hi incorporà la competició de salts sincronitzats en:
* trampolí 3 m
* plataforma 10 m

## Resum de medalles
### Categoria masculina

| Event | Or | Or | Plata | Plata | Bronze | Bronze |
| trampolí 1 m. | Zhuocheng Yu (CHN) | 417.54 | Troy Dumais (USA) | 415.74 | Holger Schlepps (GER) | 398.31 |
| trampolí 3 m. | Dmitri Saütin (RUS) | 746.79 | Yilin Zhou (CHN) | 694.92 | Vassili Lisovski (RUS) | 651.60 |
| plataforma 10 m. | Dmitri Saütin (RUS) | 750.99 | Tian Liang (CHN) | 699.30 | Jan Hempel (GER) | 624.15 |
| trampolí 3 m. sincronitzat | R.P. de la XinaHao Xu Zhuocheng Yu | 313.50 | AlemanyaAlexander Mesch Holger Schlepps | 308.28 | AustràliaDean Pullar Shannon Roy | 305.16 |
| plataforma 10 m. sincronitzada | R.P. de la XinaTian Liang Sun Shuwei | 326.34 | AlemanyaJan Hempel |Michael Kühne | 308.01 | RússiaIgor Lukashin Aleksandr Varlamov | 304.02 |

### Categoria femenina

| Event | Or | Or | Plata | Plata | Bronze | Bronze |
| trampolí 1 m. | Irina Lashko (RUS) | 296.07 | Vera Ilyina (RUS) | 288.06 | Zhang Jing (CHN) | 260.31 |
| trampolí 3 m. | Yuliya Pakhalina (RUS) | 544.62 | Jingjing Guo (CHN) | 518.76 | Chantelle Michell (AUS) | 515.07 |
| plataforma 10 m. | Olena Zhupina (UKR) | 550.41 | Yuyan Cai (CHN) | 536.25 | Li Chen (CHN) | 519.45 |
| trampolí 3 m. sincronitzat | RússiaIrina Lashko Yuliya Pakhalina | 282.30 | R.P. de la XinaLang Rao Rongiuan Li | 276.18 | Estats UnitsTracy Bonner Kathy Pesek | 263.91 |
| plataforma 10 m. sincronitzada | UcraïnaOlena Zhupina Svitlana Serbina | 278.28 | R.P. de la XinaYuyan Cai Li Chen | 276.54 | Estats UnitsKristin Link Lindsay Long | 265.47 |

## Medaller

| Posició | País | Or | Plata | Bronze | Total |
| 1 | Rússia | 5 | 1 | 2 | 8 |
| 2 | R.P. de la Xina | 3 | 6 | 2 | 11 |
| 3 | Ucraïna | 2 | 0 | 0 | 2 |
| 4 | Alemanya | 0 | 2 | 2 | 4 |
| 5 | Estats Units | 0 | 1 | 2 | 3 |
| 6 | Austràlia | 0 | 0 | 2 | 2 |
| Total | Total | 10 | 10 | 10 | 30 |
# Bargarh

Bargarh fou un estat tributari protegit situat a l'Índia central al límit entre Chhattisgarh i Orissa i avui a Orissa on forme el districte de Bargarh. La capital era Bargarh (ciutat) que fou una fortalesa construïda per la dinastia chauhan, suposadament per Balaram Dev, raja chauhan de Sambalpur, que la va tenir per un temps com a capital. El darrer raja chauhan abans de l'annexió maratha el 1799, va concedir Bargarh en maufi (tinença lliure) a dos germans bramins, Krushna Dash i Narayan Dash, fills de Baluki Dash, que havia estat mort en combat contra els gonds rebels dirigits per Baldia Ray i Mahapatra Ray. La resta del territori coneguda com a Borasambar, fou un zamindari de 2.178 km², que fou conegut com a zamindari de Borasambar fins que la capital es va traslladar a Padampur; la família governant del zamindar era la Binjhal del clan Pat-Bariha.
El raja de Bargarh es va revoltar contra els britànics el 1833 i fou derrotat. Bona part del seu territori fou concedit a Deonath Singh de Raigarh, que havia participat a sufocar la revolta; els territoris cedits van formar la pargana de Bargarh. Ver Surendra Sai de Bargarh va lluitar contra els britànics des de la seva base a la muntanya de Debrigarh a la serra de Barapahad, i va durar fins al 1858. Les coves de Barabakhra eren el lloc de reunió dels rebels. Debrigarh va ser després convertida en santuari per tigres.

## Referències

Historia
# Afrocrania

Afrocrania és un gènere monotípic d'arbres dioics afromontans que fan fins a 18 m d'alt. Té les inflorescències denses. Les flors masculines es disposen en cimes i les femenines en umbel·les. Els fruits són drupes.
La seva única espècie és Afrocrania volkensi, sinònim: Cornus volkensii

## Referències

* plants.jstor
# Resolució 1644 del Consell de Seguretat de les Nacions Unides

La Resolució 1644 del Consell de Seguretat de les Nacions Unides fou adoptada per unanimitat el 15 de desembre de 2005. Després de recordar les resolucions 1373 (2001), 1566, 1595 (2005) i 1636 (2005), el Consell va exigir que Síria respongués a les consultes de la Comissió Internacional d'Investigació Independent de les Nacions Unides (UNIIIC) sobre l'assassinat de l'exprimer ministre libanès Rafik Hariri, i va estendre les investigacions fins al 15 de juny de 2006.
Una versió més forta de la Resolució 1644 -que acusava Síria d'impedir deliberadament la investigació i augmentar l'abast de la investigació per incloure altres homicidis polítics al Líban- va ser diluïda per Algèria, Xina i Rússia.

## Resolució
### Observacions

En el preàmbul de la resolució, el Consell va reiterar la seva condemna a l'assassinat i altres atacs des d'octubre de 2004 al Líban, i va recalcar que els responsables han de ser jutjats. Havia examinat un informe de la UNIIIC i va encomanar la comissió per treballar sota "circumstàncies difícils". Tots els estats havien de proporcionar assistència, si calia, a la comissió.
El Govern del Líban va demanar que s'estengués la investigació i que s'establís un tribunal internacional per jutjar els responsables de l'atac. El Consell va reconèixer que Síria havia deixat funcionaris disponibles per ser interrogats, però continuava preocupada pel comportament general de les autoritats síries en la investigació.

### Actes

Actuant sota el Capítol VII de la Carta de les Nacions Unides, el Consell va ampliar el mandat de l'UNIIIC fins al 15 de juny de 2006, permetent ampliar les extensions si calgués. Va considerar que el Govern del Síria no havia proporcionat una cooperació plena a la investigació, tal com exigia la resolució 1636, i va subratllar l'obligació de Síria de fer-ho.
Es va demanar a la comissió que informés cada tres mesos sobre el progrés de la investigació al Consell de Seguretat. El Consell va reconèixer el suggeriment libanès que els acusats de participar en l'atac fossin processats en un tribunal internacional i van encomanar al secretari general de les Nacions Unides, Kofi Annan, per ajudar el govern libanès a identificar la naturalesa i l'abast d'aquest tribunal.

## Referències

* ↑ «Security Council demands Syria's unambiguous, immediate response to commission investigating assassination of former Lebanese Prime Minister Hariri». United Nations, 15-12-2005.
* ↑ «Council adopts watered-down resolution seeking Syrias cooperation». Kuwait News Agency, 16-12-2005.
* ↑ M. Rubin, Barry. Lebanon: liberation, conflict, and crisis. Palgrave Macmillan, 2009, p. 69. ISBN 978-0-230-60587-9.
* 1 2 Hoge, Warren «UN moves to extend inquiry into Hariri's assassination». The New York Times, 15-12-2005.
* ↑ «UN Hariri probe mandate extended». RTÉ, 16-12-2005.

## Vegeu també

* Llista de resolucions del Consell de Seguretat de les Nacions Unides 1601 a la 1700 (2005 - 2006)
* Informe FitzGerald
* Informe Mehlis

## Enllaços externs

* PDF Text de la Resolució a UN.org
# The Bouncing Souls

The Bouncing Souls és un grup estatunidenc de punk rock format New Brunswick el 1989.

## Història

Els quatre membres originals van créixer a Basking Ridge, Nova Jersey, i van tocar en altres bandes mentre assistien al Ridge High School. Van prendre la decisió de traslladar-se a una ciutat universitària com New Brunswick, la seu de la Universitat Rutgers, atès que New Brunswick tenia la reputació de donar suport a la música alternativa i hi havia músics que gaudien d'èxit professional. The Bouncing Souls no només es va convertir en un element fonamental de l'escena musical de New Brunswick, sinó que també va ajudar a altres grups a donar-se a conèixer. El nom de la banda és un derivat de les sabates Dr. Martens, concretament del seu eslògan publicitari with Bouncing Soles.
El seu primer àlbum de llarga durada, The Good, The Bad &amp; The Argyle va ser publicat el 1994 a Chunksaah Records, el seu propi segell. L'àlbum era una recopilació de diversos EP que el grup havia publicat anteriorment. Dos temes d'aquest disc, «Candy» i «What Boys Like» van servir com a homenatge a la nova onada dels anys 1980 i alhora van donar un cop d'humor a l'homofòbia. El seu següent àlbum, Maniacal Laughter, es va publicar el 1996 i va anar seguit d'una gira amb Youth Brigade que va cridar l'atenció d'Epitaph Records. The Bouncing Souls va signar amb Epitaph el 1997 i va llançar The Bouncing Souls el mateix any.
La banda va presentar el seu dotzè àlbum d'estudi, Ten Stories High, el 24 de març de 2023, la primera vegada des de Simplicity (2016) que el grup va publicar un àlbum d'estudi de llarga durada amb material original.

## Discografia
### Àlbums d'estudi

* The Good, the Bad, and the Argyle (1994)
* Maniacal Laughter (1996)
* The Bouncing Souls (1997)
* Hopeless Romantic (1999)
* How I Spent My Summer Vacation (2001)
* Anchors Aweigh (2003)
* The Gold Record (2006)
* Ghosts on the Boardwalk (2010)
* Comet (2012)
* Simplicity (2016)
* Volume 2 (2020)
* Ten Stories High (2023)

## Referències

* ↑ «Dr. Martens Official». Drmartens.com. [Consulta: 11 març 2020].
* ↑ «50 years of Dr Martens». , October 30, 2010.
* ↑ Records, Epitaph. «Check out a new interview with the Bouncing Souls!». Epitaph.com, July 16, 2003. Arxivat de l'original el 2019-12-28. [Consulta: 11 març 2020].
* ↑ Arxivat March 11, 2007, a Wayback Machine.
* ↑ «Bouncing Souls – Hopeless Romantic». Punknews.org. [Consulta: 22 octubre 2011].
* ↑ «The Bouncing Souls announce new album, ‘Ten Stories High’ (exclusive blue vinyl & new video)», 23-04-2023.
* ↑ «The Bouncing Souls». Bouncingsouls.com. [Consulta: 11 març 2020].
* ↑ «THE BOUNCING SOULS – 'Ten Stories High'» (en castellà). Rockzone, 12-06-2023. [Consulta: 5 agost 2023].
# Chao Lu

Chao Lu (xinès simplificat: 朝鲁, xinès tradicional: 朝魯, pinyin: Cháo Lǔ; Chifeng, Mongòlia Interior, 6 de març de 1972) és un exboxador xinès. És considerat el pioner de la boxa a Mongòlia Interior.
Començà practicant judo el 1986, però el 1988 passa unes proves per a l'equip de boxa de la regió autònoma. Obtingué el primer or de la història de Mongòlia Interior en els campionats nacionals de boxa de 1991. Va competir en la prova de pes mitjà masculí als Jocs Olímpics d'estiu de Barcelona del 1992, sent el primer boxejador de la regió en participar en els Jocs Olímpics. Es retiraria poc després i esdevendria entrenador assistent el 1994, i entrenador de l'equip de boxa de Mongòlia interior el 1998. Als Jocs Olímpics d'Estiu del 2008, fou l'entrenador de l'equip xinès de boxa, en els quals el mongol Zhang Xiaoping obtingué l'or. El 2009, esdevé dirigent esportiu.

## Referències

* 1 2 3 4 5 6 «从塞外赤峰走向国际赛场——草原拳击手朝鲁_内蒙古». Sohu.com. [Consulta: 27 juny 2021].
* 1 2 3 «内蒙古拳击事业的领军人—朝鲁_转型». Sohu, 03-10-2019. [Consulta: 27 juny 2021].
* ↑ 鏡報. 鏡報文化企業有限公司, 1993. «王阿平、朝魯、劉剛和白崇光四人,征戰巴塞羅那不足,尤其是國際大賽經驗欠缺,更成了»
* ↑ 內蒙古统计年鉴. 中国统计出版社, 1993, p. 99. «内蒙古拳击手朝鲁和摔跤运动员好毕斯哈拉入选中国体育代表团,赴西班牙巴塞罗那参加第 25 届奥运会比赛»
* ↑ «朝魯，內蒙古奧運首金幕後英雄». KKnews, 20-07-2017. Arxivat de l'original el 2021-06-27. [Consulta: 27 juny 2021].
* ↑ 中国民族. 民族团结杂志社, 2008, p. 6. «在北京奥运会的最后一天,来于被朝鲁教练带回了拳击队。自内蒙古的拳击选手 张小平给我们带经过一年的训练,张小来了莫大的惊喜。就在 1999 年的全国青年拳 在 8 月 24 日的男子 81 公斤级击赛上获得了亚军。 2003 年拳击决赛中,张小平经过 4 局»
# Tour dels Fiords

El Tour dels Fiords (oficialment Tour des Fjords) és una competició ciclista per etapes que es disputa anualment a Noruega. Creada el 2008 com a Rogaland Grand Prix, era una cursa d'un dia. El 2013, va passar a ser d'etapes i va canviar el nom. Forma part del calendari de l'UCI Europa Tour amb una categoria de 2.1.

## Palmarès

| Any | Vencedor | Segon | Tercer |
| Rogaland Grand Prix ||||
| 2008 | Michael Tronborg | Alexander Kristoff | Alex Rasmussen |
| 2009 | Håvard Nybø | Rikke Dijkhoorn | Svein Erik Vold |
| 2010 | Vitali Popkov | Nikola Aistrup | Michael Hepburn |
| 2011 | Frederik Wilmann | Magnus Børresen | Daniel Holm Foder |
| 2012 | Antonio Piedra | Sep Vanmarcke | Simon Clarke |
| Tour dels Fiords ||||
| 2013 | Sergey Chernetskiy | Lars Petter Nordhaug | Zico Waeytens |
| 2014 | Alexander Kristoff | Magnus Cort Nielsen | Jérôme Baugnies |
| 2015 | Marco Haller | Søren Kragh Andersen | Michael Olsson |
| 2016 | Alexander Kristoff | Michael Schär | Nick van der Lijke |
| 2017 | Edvald Boasson Hagen | Dries Van Gestel | Timo Roosen |
| 2018 | Michael Albasini | Bjorg Lambrecht | Pim Ligthart |

## Referències

* ↑ «Tour des Fjords / Rogaland G.P (Nor) - Ex». [Consulta: 30 octubre 2023].

## Enllaços externs

* Web oficial (anglès) (noruec)